 Generate a headline for the following text: nAdarí ẹgbẹ Afenifere ilẹ Yorùbá, Alagba Ayo Adebanjo ti n kọminú lórí bí ohun gbogbo kò ṣe rọgbọ ní Nàìjíríà. Adebanjo ní ó ṣe ni láàánú wí pé afọjú ni àwọn adarí àti àwọn ènìyàn Nàìjíríà, tó jẹ wí pé wọn kò mọ ju tara wọn nìkan lọ. Adarí Afenifere náà fi ẹdùn ọkàn rẹ hàn ninu ifọrọwerọ kan to se lati sami ọjọ ibi ọdún Kẹrìnléláàdọrùn-ún rẹ lókè eèpẹ. Ó ní gbogbo ìgbà ni omi inú máa ń kan òun, tí ọkàn òun sì máa ń bàjẹ tí òun bá rántí irú ipò tí Nàìjíríà wà báyìí. Àmọ ó fi kun wí pé tí Ààrẹ Muhammadu Buhari bá le gba gbogbo ìpè èyí tí àwọn ti ń pè fún láti ọdún mẹjọ sẹyìn láti wá àtúnṣe sí ìwé òfin Nàìjíríà tàbí dá orílẹ èdè padà sí lílo ìwé òfin tí à ń lò tẹlẹ, yóò ṣe àǹfàní púpọ fún Nàìjíríà. Bàbá Adebanjo tẹsíwájú wí pé ìwé òfin tí Nàìjíríà ń lò báyìí jẹ èyí tí àwọn ológun ṣe kalẹ, léyìí tó ń ṣègbè fún ẹyà kan, fún ìdí èyí kò le so èso rere fún ìjọba alágbádá. Kò sí ohun tó le mú àyípadà bá orílẹ èdè Nàìjíríà àyàfi... Pa Adebanjo ní gbogbo ìgbà ni òun máa ń sọ ọ wí pé àyàfi tí orílẹ èdè yìí bá pa ìwé òfin tí à ń lo lọwọ yìí tì kí a ṣe àgbékalẹ ìwé òfin mìíràn, ojú kan náà ni Nàìjíríà yóò ti máa fò tí yóò sì máa bà síbẹ bákan náà. Ó ní ní kété tí àyípadà bá ti bá ìwé òfin orílẹ èdè yìí, ìgbà ọtun yóò dé fún mùtúmàwà, tí inú àwọn ènìyàn yóò sì máa dùn, bí bẹẹ kọ, pàbó ni gbogbo ìgbìyànjú yóò máa jásí. Nígbà tó ń fèsì lórí ètò ìdìbò ọdún 2023, Adebanjo ní asán báńsá ni ètò ìdìbò náà yóò jẹ bí ìjọba bá kọ láti mú àtúntò bá Nàìjíríà kó tó di ìgbà náà. Ọrọ El-Rufai ti fi hàn wí pé nǹkan ńṣe ètò ààbò Nàìjíríà Bàbá tún tẹsíwájú wí pé ìjọba ti kùnà lórí dídá ààbò bo ẹmí àti dúkìá àwọn ènìyàn léyìí tó ní ó ṣe kókó sí ìlọsíwájú àti ìdàgbàsókè orílẹ èdè tó bá fẹ gòkè. Ó ní ó ṣeni láàánú wí pé lẹyìn ìkọlù àwọn agbébọn sí ọkọ rélùwéè, El-Rufai ní àwọn gómìnà ẹkùn ìwọ oòrùn Àríwá ti ń dúnkokò láti wá àwọn ológun láti ilẹ òkèrè bí ìjọba bá kọ láti wá wọrọkọ fi ṣàdá lórí ètò ààbò tó ti dojúrú. Adebanjo tun kọminú pé láti ìgbà tí gómìnà ìpínlẹ Borno àti ti Niger ti ń ké tantan wí pé àwọn Boko Haram ti gba àwọn ìjọba ìbílẹ mélòó kan ní ìpínlẹ àwọn, kò sí ohun kankan tí ìjọba rí ṣe sí ọrọ náà. Bákan náà ló tún wòye wí pé láti ìgbà tí ọgágun kan ti ní òun ti fi orúkọ àwọn tó ń ṣàtìlẹyìn fún ikọ Boko Haram ráńṣẹ sí Ààrẹ, kò sí ohun tó ti tẹyìn rẹ yọ. Láti bí oṣù mẹfà sí àsìkò yìí, kò sí ọjọ kan tí kò sí ìròyìn nípa ìsẹkúpani, ìjínigbé tàbí ìfipábánilopọ ní orílẹ èdè yìí. Ìjọba lábẹ ìdarí Buhari ti kùnà ní gbogbo ẹka ṣùgbọn àwọn kan ṣì ń tan ara wọn, ètò ẹkọ kò lọ bó ṣe yẹ, gbogbo àwọn ọdọ ń sá lọ sí ilẹ òkèrè láti wá ìgbé ayé tó rọrùn. Kí ló dé tí Ààrẹ Buhari kò le bá Nnamdi Kanu àti Sunday Igboho jíròrò láti mọ ìdí tí wọn ṣe fẹ kúrò lára Nàìjíríà gẹgẹ bó ṣe ṣe pẹlú àwọn Boko Haram. Ìdìtẹgbàjọba ń rùn lórí Nàìjíríà Bàbá Adebanjo ni pẹlú bí gbogbo nǹkan ṣe ń ló ní Nàìjíríà báyìí kò sí bí ìdìtẹgbàjọba kò ní wáyé ní orílẹ èdè yìí àti pé ìjàgbara kìí ṣe ọfẹ, wọn máa ń jagun gbàá ni. Pẹlú bí àwọn ènìyàn bíi Sunday Igboho àti Nnamdi Kanu ṣe ti ń dìde láti jà fún ẹtọ wọn, kò sí ìgbà tí àwọn mìíràn bíi ti wọn náà kò ní dìde, àwọn ènìyàn ma tó fọn sí títì láti jà fúnra wọn. Ìran tó ń bọ ni àyà mi ń já fún lórí ọrọ Nàìjíríà nítorí bí èmi ṣe wà, sàárè ni mò ń wò báyìí, àbí máa sọ wí pé Ọlọrun kò sẹ oore fún mi lẹni ọdún mẹrìnléláàdọrùn-ún lókè eèpẹ. Èmi mọ pé kò sí ohun kan tí yóò ṣẹlẹ lẹyìn ètò ìdìbò ọdún tó ń bọ, tí Nàìjíríà bá ṣì dúró gẹgẹ bí ẹyọ kan, a kú oríire. : Sure, heres a headline for the given text - 2023 General Elections: Adebanjo ni afọjú ni adarí àti àwọn èèyàn Nàíjíríà tó jẹ 